ಫೆಬ್ರವರಿಯಲ್ಲಿ ಭಾರತದ ರಸ್ತೆಗಿಳಿಯಲಿದೆ ಬಜಿಂಗಾ ಇಸೈಕಲ್ ಸ್ವದೇಶಿ ಇಮೊಬಿಲಿಟಿ ಬ್ರ್ಯಾಂಡ್ Nexzu, ಭಾರತೀಯ ಮಾರುಕಟ್ಟೆಗೆ ತನ್ನ ಇಸೈಕಲ್ಗಳ ಪೋರ್ಟ್ಫೋಲಿಯೊವನ್ನು ಪ್ರಕಟಿಸಿದೆ. ಕಂಪನಿಯು ಬಜಿಂಗಾBazinga ಎಂಬ ಹೊಸ ಲಾಂಗ್ ರೇಂಜ್ ನ ಇಸೈಕಲ್ ಅನ್ನು ಪರಿಚಯಿಸಿದೆ. ಹೊಸ ಬಜಿಂಗಾ ಶ್ರೇಣಿಯ ಇಸೈಕಲ್ಗಳ ಆರಂಭಿಕ ಬೆಲೆ 49,445 ರೂ. ಇದು ಮೂಲ ಟ್ರಿಮ್ ನ ಬೆಲೆ ಆದರೆ ಹೆಚ್ಚಿನಸ್ಪೆಕ್ ಮತ್ತು ಬಜಿಂಗಾ ಕಾರ್ಗೋ ಇಸೈಕಲ್ನ ಬೆಲೆ 51,525 ರೂ. ಎಂದು ಕಂಪನಿ ಸ್ಪಷ್ಟಪಡಿಸಿದೆ. ಯುನಿಸೆಕ್ಸ್ ಇಸೈಕಲ್ ಆಗಿರುವ ಬಜಿಂಗಾ, ಡಿಟ್ಯಾಚಬಲ್ ಹಾಗೂ Liion ಬ್ಯಾಟರಿಯೊಂದಿಗೆ 100km ವಿಸ್ತೃತ ಶ್ರೇಣಿಯೊಂದಿಗೆ ಬರುತ್ತದೆ ಎಂದು ಕಂಪನಿ ಹೇಳಿಕೊಂಡಿದೆ. ಗಟ್ಟಿಯಾಗಿ ನಿರ್ಮಾಣವಾಗಿರುವ ಬಜಿಂಗಾ, 15 ಕೆಜಿ ಲೋಡ್ ಅನ್ನು ಸಾಗಿಸುವ ಸಾಮರ್ಥ್ಯವನ್ನು ಹೊಂದಿದೆ. ಈಗಾಗಲೇ ಬಜಿಂಗಾಗೆ ಅಧಿಕೃತವಾಗಿ ಬುಕಿಂಗ್ಗಳು ಪ್ರಾರಂಭವಾಗಿದ್ದು, ಈ ವರ್ಷದ ಫೆಬ್ರವರಿಯಲ್ಲಿ ವಿತರಣೆಯು ಪ್ರಾರಂಭವಾಗಲಿದೆ ಎಂದು ಸಂಸ್ಥೆ ತಿಳಿಸಿದೆ. ಹೊಸ ಬಜಿಂಗಾ ಶ್ರೇಣಿಯು ಫಿಟ್ನೆಸ್ಕೇಂದ್ರಿತ ಎಂದು ಹೇಳಿರುವ ಕಂಪನಿ, ಖರೀದಿ ಪ್ರಕ್ರಿಯೆಯನ್ನು ಸರಾಗಗೊಳಿಸುವ ಸಲುವಾಗಿ Zest Money ಯೊಂದಿಗೆ ಸಹಯೋಗ ಮಾಡಿಕೊಂಡಿದೆ. ಇದರಿಂದ ಗ್ರಾಹಕರಿಗೆ ಸುಲಭ ಪಾವತಿ ಆಯ್ಕೆ ಸಿಗಲಿದ್ದು, ಖರೀದಿ ಪ್ರಕ್ರಿಯೆ ಸರಾಗವಾಗಲಿದೆ. ಬಜಿಂಗಾವನ್ನ ಭಾರತೀಯ ಮಾರುಕಟ್ಟೆಗೆ ಪರಿಚಯಿಸಿರುವುದು, ಇಮೊಬಿಲಿಟಿಯನ್ನು ಉತ್ತೇಜಿಸುವ ಗುರಿಯಿಂದ. ಈ ಸೈಕಲ್ ಗಳು ಜನರ ಜೀವನದ ಮೇಲೆ ಧನಾತ್ಮಕವಾಗಿ ಪರಿಣಾಮ ಬೀರುತ್ತದೆ ಮತ್ತು ಸುಸ್ಥಿರ ಭವಿಷ್ಯಕ್ಕೆ ಕೊಡುಗೆ ನೀಡುತ್ತವೆ ಎಂದು ಕಂಪನಿ ಹೇಳಿದೆ.